**Návrh**

**NARIADENIE VLÁDY**

**Slovenskej republiky**

**z ....... 2020,**

**ktorým sa mení a dopĺňa nariadenie vlády Slovenskej republiky**

**č. 50/2007 Z. z. o registrácii odrôd pestovaných rastlín v znení neskorších predpisov**

Vláda Slovenskej republiky podľa § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z. nariaďuje:

**Čl. I**

Nariadenie vlády Slovenskej republiky č. 50/2007 Z. z. o registrácii odrôd pestovaných rastlín v znení nariadenia vlády Slovenskej republiky č. 315/2007 Z. z., nariadenia vlády Slovenskej republiky č. 491/2007 Z. z., nariadenia vlády Slovenskej republiky č. 470/2008 Z. z., nariadenia vlády Slovenskej republiky č. 565/2009 Z. z., nariadenia vlády Slovenskej republiky č. 489/2010 Z. z., nariadenia vlády Slovenskej republiky č. 436/2011 Z. z., nariadenia vlády Slovenskej republiky č. 219/2012 Z. z., nariadenia vlády Slovenskej republiky č. 394/2013 Z. z., nariadenia vlády Slovenskej republiky č. 22/2014 Z. z., nariadenia vlády Slovenskej republiky č. 131/2014 Z. z., nariadenia vlády Slovenskej republiky č. 293/2015 Z. z., nariadenia vlády Slovenskej republiky č. 114/2016 Z. z., nariadenia vlády Slovenskej republiky č. 273/2016 Z. z., nariadenia vlády Slovenskej republiky č. 50/2017 Z. z., nariadenia vlády Slovenskej republiky č. 183/2018 Z. z., nariadenia vlády Slovenskej republiky č. 173/2019 Z. z., nariadenia vlády Slovenskej republiky 495/2019 Z. z. a nariadenia vlády Slovenskej republiky č. 111/2020 Z. z. sa mení a dopĺňa takto:

1. V prílohe č. 1 časť B ZELENINY znie:

„ČASŤ B

ZELENINY

Allium cepa L.

— skupina Cepa (cibuľa, cibuľa kuchynská nakopená)

— skupina Aggregatum (šalotka)

Allium fistulosum L. (cesnak zimný)

— všetky odrody

Allium porrum L. (pór pestovaný)

— všetky odrody

Allium sativum L. (cesnak kuchynský)

— všetky odrody

 Allium schoenoprasum L. (cesnak pažítkový)

 — všetky odrody

 Anthriscus cerefolium (L.) Hoffm. (trebuľka voňavá)

 — všetky odrody

Apium graveolens L.

 — skupina zelery

 — skupina zelery buľvové

Asparagus officinalis L. (asparágus lekársky)

— všetky odrody

Beta vulgaris L.

— skupina repy obyčajné (cvikla) vrátane cheltenhamskej

— skupina repy listové

(repa obyčajná pravá zeleninová alebo repa obyčajná špenátová – mangold)

 Brassica oleracea L.

 — skupina kely

 — skupina karfioly

 — skupina Capitata (kapusta hlávková červená a kapusta hlávková biela)

 — skupina kely ružičkové

 — skupina kaleráby

 — skupina kely hlávkové

 — skupina brokolice (kapusta obyčajná špargľová)

 — skupina kapusty listové

 — skupina Tronchuda (kapusta bezhlávková)

 Brassica rapa L.

— skupina kapusty čínske

— skupina okrúhlice

Capsicum annuum L. (paprika ročná štipľavá alebo sladká)

 — všetky odrody

Cichorium endivia L. (čakanka štrbáková)

— všetky odrody

Cichorium intybus L.

— skupina čakanky obyčajné

— skupina čakanky obyčajné siate listové (šalátové)

— skupina čakanky obyčajné siate cigóriové (priemyselné)

Citrullus lanatus (Thunb.) Matsum. et Nakai (dyňa červená)

— všetky odrody

Cucumis melo L. (melón cukrový)

— všetky odrody

Cucumis sativus L.

— skupina uhorky siate

— skupina uhorky siate nakladačky

Cucurbita maxima Duchesne (tekvica obrovská)

— všetky odrody

Cucurbita pepo L. (tekvica obyčajná pravá (špargľová) alebo patizónová)

— všetky odrody

Cynara cardunculus L.

— skupina artičoky zeleninové

— skupina artičoky kardové

Daucus carota L. (mrkva obyčajná a mrkva obyčajná kŕmna)

— všetky odrody

Foeniculum vulgare Mill. (fenikel obyčajný)

— skupina Azoricum

Lactuca sativa L. (šalát siaty)

— všetky odrody

Solanum lycopersicum L. (rajčiak jedlý)

— všetky odrody

Petroselinum crispum (Mill.) Nyman ex A. W. Hill

— skupina petržlenové vňate

— skupina korene petržlenu

Phaseolus coccineus L. (fazuľa šarlátová)

— všetky odrody

Phaseolus vulgaris L.

— skupina fazule záhradné kríčkovité

— skupina fazule záhradné tyčové

Pisum sativum L.

— skupina hrachy siate pravé lúskavé

— skupina hrachy siate pravé stržňové

— skupina hrachy siate pravé cukrové

Raphanus sativus L.

— skupina reďkvi siate pravé

— skupina reďkvi siate čierne

Rheum rhabarbarum L. (rebarbora vlnitá)

— všetky odrody

Scorzonera hispanica L. (hadomor španielsky)

— všetky odrody

Solanum melongena L. (ľuľok baklažánový alebo baklažán)

— všetky odrody

Spinacia oleracea L. (špenát siaty)

— všetky odrody

Valerianella locusta (L.) Laterr. – (valeriánka poľná)

— všetky odrody

Vicia faba L. (bôb obyčajný)

— všetky odrody

Zea mays L.

— skupina kukurice cukrové

— skupina kukurice pukancové

Všetky hybridy uvedených druhov a skupín.“.

1. Príloha č. 4 sa dopĺňa tridsiatym tretím bodom, ktorý znie:

„33. Vykonávacia smernica Komisie (EÚ) 2020/432 z 23. marca 2020, ktorou sa mení smernica Rady 2002/55/ES, pokiaľ ide o vymedzenie pojmu „zelenina“ a zoznam rodov a druhov v článku 2 ods. 1 písm. b) (Ú. v. EÚ L 88, 24.3.2020).“.

**Čl. II**

Toto nariadenie vlády nadobúda účinnosť 15. júla 2020.